**GRAD LABIN**

**GRADSKO VIJEĆE**

**PREDSJEDNICA GRADSKOG VIJEĆA**

Labin, 24.04.2018.g.

***MIŠLJENJE O ODGOVORU I DOPUNSKO VIJEĆNIČKO PITANJE***

***Vijećnica: Tanja Pejić*** *(KLGB, nositelj Silvano Vlačić)*

***Pitanje za gosp. Gradonačelnika***

Iznosim mišljenje i postavljam dopunsko pitanje na dobiveni odgovor na moje pitanje sa prošle sjednice koje se odnosilo na menadžerske ugovore koje imaju gradske tvrtke.

Prema napisima iz stručnih objava, piše da se treba voditi računa o tome da u njima bude navedeno da se **u slučaju otkaza** primjenjuju odredbe Zakona o radu.

Vi ste odgovorili, citiram: ''Na te se ugovore ne primjenjuju odredbe Zakona o radu''. Dakle, struka kaže tj. preporuča da se u navedenim okolnostima **u slučaju otkaza** primjenu odredbe Zakona o radu, ali vaš odgovor koji se nadovezuje na Članak 4. Zakona o radu potvrđuje da nisu izrađeni po preporuci struke. Jer, moje pitanje je bilo usmjereno isključivo na ''slučaj otkaza'' a ne na sve odredbe menadžerskog ugovora.

**Da skratim priču, upućujem zamolbu da se svim vijećnicima predoče putem maila menadžerski ugovori za Vodovod Labin d.o.o., 1. Maj Labin d.o.o., Labin stan d.o.o. i Labin 2000.**

S obzirom na zahtjev, molim da mi se danas usmeno odgovori da li imamo pravo na uvid u te ugovore ? Te vas molim da nam za svaki kažete koliko je trenutna osoba, potpisnik ugovora u takvom ugovornom odnosu – od koje godine (ako ne znate sada, onda pismeno uz ugovore).

Prošli put sam se nadovezala na primjer Vodovoda Labin d.o.o., te na citat kolege Boršića u vezi odnosa odgovornosti i plaće. Što je i aktualno s obzirom na trenutnu situaciju ulaska u nova varijantna rješenja za vodoopskrbni sustav.

Zbog svega navedenog, smatram da je bitno da mi vijećnici imamo pravo na uvid u te ugovore kako bi vidjeli koji su to ***ciljevi, zadaci i načini*** prema kojima će se objektivno mjeriti uspješnost uprave (e sada, pitanje je da li su oni uopće ukomponirani u naše ugovore). Zatim, da li postoje ***kvantificirane obveze i ciljevi za određeno vremensko razdoblje***, ili se sve prepušta slučaju i nečijoj političkoj volji. Te, da li su te osobe imenovane političkom voljom ili preko natječaja, svojih stručnih sposobnosti i znanja ?

S poštovanjem !

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 / Tanja Pejić /